द मैन इन द हाइ कैसल
ठीक है, सब लोग शांत हो जाइए।
कैमरा चालू है।
लाइव प्रसारण में बचे हैं, पाँच, चार...
देवियो और सज्जनो, उत्तरी अमरीका के राइक्सफ्यूरर अपना संदेश देंगे।
मेरे अमरीकी साथियो,
पिछले कुछ दिन...
हम सब के लिए मुश्किल भरे रहे हैं।
हाइनरिक हिमलर...
हमारे लोगों के लिए पिता के समान थे।
उन्हें खो देने का हम सबको अफ़सोस है।
पर उनके जाने के बाद, पुनर्जन्म और नवीकरण का
एक मौका मिला है।
पश्चिमी राज्यों में एक बदलाव आया है,
और उसके साथ ही,
बँटे हुए अपने इलाकों को वापस
एक साथ लाने का अच्छा मौका है।
एक बेहतरीन बदलाव होने वाला है।
जल्द ही,
हम फिर से एक राष्ट्र होंगे।
और, हो गया।
चलो काम खत्म करते हैं, दोस्तो।
शुक्रिया, टेड।
-बढ़िया भाषण था। -शुक्रिया, बिल।
कैसा रहा?
-आपने लाजवाब बोला, पापा। -बढ़िया।
राइक्सफ्यूरर, हाई कमान के साथ हमारी बैठक कुछ ही देर में
-शुरू होगी। -जॉन, मुझे कुछ निजी बात करनी है।
-ज़रा मैं बात कर लूँ? -बेशक।
-बच्चियो, ब्रिजेट के साथ रहना। -हाँ, माँ।
माफ़ करना, हेलेन।
जब से जहाज़ से उतरा हूँ, मुझे घर वापस आने का
मौका नहीं मिला।
ऑपरेशन फ़ायरक्रॉस - चरण एक से चार पश्चिमी राज्य
आक्रमण और युद्ध योजना गोपनीय
अच्छा। तो क्या बात है?
आज सुबह दो एसएस कर्मचारी घर आए।
उन्होंने हमारे घर की दीवारों और फ़ोनों से
ढेर सारे तार और माइक्रोफ़ोन निकाले...
वे मेरे आदेशों का पालन कर रहे थे, हेलेन।
तुम्हें यकीन है कि वे सब निकाल ले गए?
हूवर अब कोई परेशानी का सबब नहीं रह गया।
पर मैं केवल हूवर के बारे में नहीं सोच रही हूँ।
नहीं।
तुम्हें चिंता करने की कोई ज़रूरत नहीं है।
बर्लिन से हमारे परिवार को अब कोई ख़तरा नहीं है।
पता है, बहुत समय पहले...
हमने एक-दूसरे से कहा था कि अगर हमें कभी मौका मिला,
तो हम चीज़ों को अलग तरीके से करना चाहेंगे।
थोड़ी देर रुक जाइए, प्लीज़!
जॉन, ऐसी कई बातें हैं जिन पर हमें अकेले में बात करनी होगी।
हाँ, पता है।
पर उनके बारे में यहाँ बात नहीं कर सकते।
तो, कब?
परसों, सुबह 11:00 बजे,
मैं ट्रेन से पोकोनॉस जाऊँगा।
मैं चाहता हूँ कि तुम साथ चलो।
मैं सब बातें साफ़ कर दूँगा। वादा करता हूँ।
ठीक है।
अंदर आ जाइए।
सज्जनो, बैठ जाइए।
जनाब।
यह अभी-अभी बर्लिन से आया है।
जनाब, और यह पाँचवें चरण की योजना है।
माँ, आप चल रही हैं?
मैं संक्रमण से बचाव करने के लिए सिफ़ैलोस्पोरिन का इंजेक्शन लगा रहा हूँ।
इनके घाव भर रहे हैं,
पर शायद टाँके काटने में अभी एक हफ़्ते का वक्त और लगेगा।
उस बॉडीगार्ड की तलाश में गेस्टापो ने उस क्लीनिक की तलाशी ली थी।
हमने नर्स को सुरक्षित जगह भेज दिया, पर...
जल्द ही वे पूरे हार्लेम में दौड़ते फिर रहे होंगे,
हर घर की तलाशी लेंगे।
इतना जोखिम तो उठाना पड़ेगा, कि यह मानें कि हम अगले 24 घंटे सुरक्षित हैं।
पर तुम्हें चले जाना चाहिए और पोकोनॉस पहुँचना चाहिए।
हेलेन का क्या होगा?
पता नहीं, सच कहूँ तो मुझे नहीं लगता कि मेरी बातों का उस पर कोई असर हुआ था।
वह डर गई थी।
हम इतना आगे बढ़ गए हैं, तो अब इसे अंजाम तक पहुँचाना होगा।
तुमने एक दाँव खेला था।
और दाँव अच्छा भी साबित हुआ।
शुक्रिया।
काम अभी खत्म नहीं हुआ है।
पोर्टल पर हमले के लिए हमने 400 लोगों को तैयार कर लिया है।
कुछ होने वाला है।
मुझे नहीं पता कि वह क्या है, पर मुझे आभास हो रहा है।
तब तो और भी ज़रूरी हो जाता है कि उसे बम से उड़ा डालें।
वह बस एक कलंक है।
वह बस इसलिए एक कलंक है क्योंकि उसका नियंत्रण नाज़ियों के पास है।
पर अगर नियंत्रण हमारे हाथ में होता तो?
वह उस दुनिया का दरवाज़ा है, जहाँ मित्र सेनाएँ जंग जीत गई थीं।
मुझे नहीं लगता कि कोई उसे लंबे समय तक नियंत्रित कर सकता है।
तो हम पोकोनॉस में मिलते हैं? हम इंतज़ार करेंगे।
हमारे दोस्त का अच्छी तरह से ख़याल रखना।
संभलकर रहना, यह पत्ते खेलते समय बेईमानी करता है।
कभी-कभी चीज़ों को बराबरी पर लाना पड़ता है, मेरा मतलब समझे?
ए! मैंने कहा तुम लोग पीछे नहीं आ सकते...
वह अंदर ही है। उसे खोलो।
"चेतावनी।"
यह ज़हरीली है।
इससे काम हो जाना चाहिए।
धत्!
टंकी खाली है।
कोई और टंकी है?
भाड़ में जाए। छोड़ो।
जैसा हमने पहले सोचा था, हम उसे फाँसी पर लटका देंगे।
अरे, धत् तेरे की!
यह बढ़िया है।
मेरे साथ आइए।
हम आपको सफ़र करने का परमिट दे देंगे।
शुक्रिया।
ओकामी-सैन, मुझसे मिलने का शुक्रिया।
मेरे पास आपके लिए एक अनोखा प्रस्ताव है।
मुझे पता है कि आप इसे खुद ही सुनना चाहेंगे।
आपकी तरह, मैं भी एक कारोबारी हूँ।
तुम मेरी तरह बिल्कुल नहीं हो।
ठीक है।
मैं एक कारोबारी हूँ।
मेरे पास एक दुकान है...
जिसमें अमरीका की संस्कृति से जुड़ी बेशकीमती चीज़ें हैं।
इस तरह का संग्रह आपको और कहीं नहीं मिलेगा।
क्या हमें इस दुकान के बारे में पता है?
मैंने सुना है कि आपके पास एक जहाज़ है जो जापान जा रहा है।
ये मेरी दुकान की चाबियाँ हैं।
आप मुझे उस जहाज़ से भेज दीजिए...
और दुकान आपकी हो जाएगी।
मुझे मेरा बेटा चाहिए।
कर्नल कीडो के बेटे को ले आओ।
वह कर्ज़दार है।
मैं उसका कर्ज़ चुका दूँगा।
अब यहाँ येन की कोई कीमत नहीं है।
हमें पुराने तरीकों से काम लेना पड़ेगा।
मैं पुराने तरीके जानता हूँ।
मुझे पता है कि आप जानते हैं, ताइसा।
मुझे कोई शक नहीं है कि आप हम सब को मार डालेंगे।
पर अगर ऐसा करेंगे, तो आप भी नहीं बचेंगे,
और न ही आपका बेटा बचेगा।
तो हमें उसकी ज़िंदगी का सौदा करना चाहिए।
तुम्हें क्या चाहिए?
मैं चाहता हूँ कि तुम मेरे साइको-कोमॉन बन जाओ।
मेरे सर्वोच्च सलाहकार।
ऐसा मत कीजिएगा।
यह मेरा कर्ज़ है!
क्या तुम निनक्यो दांताई का सदस्य बनने के लिए तैयार हो?
मैं तैयार हूँ।
नाव के लिए।
अब तुम्हें जाना चाहिए।
अब आगे तुम्हें नहीं देखना चाहिए।
मेरे सामने अपना सिर झुकाओ, कीडो।
क्योंकि मैं तुम्हारा मालिक हूँ।
तकेशी कीडो अब याकूज़ा का सदस्य है।
एक आखिरी काम बाकी रह गया है।
जॉन?
मुझे देर हो जाएगी।
शायद तुम्हें सो जाना चाहिए।
सैन फ्रांसिस्को पश्चिमी राज्य
उन बंदूकों को छुपाकर रखो। जिससे यह जगह छावनी की जगह, शहर लगे।
वे आरपीजी ऊपर लगा दो।
कमांडर, हमने उन जगहों को चुन लिया है जहाँ मिशन ज़िले में
ऐज़टलैन गोरिल्लाओं ने स्नाइपर चौकियाँ बनाईं हैं और जाल बिछाए हैं।
अपनी ओर भी हम यही करेंगे।
हमने उन घरों के भी कोड बना दिए हैं जो सुरक्षित हैं
और जिनमें हमने जाल बिछाए हैं।
साब्रा ने हर ज़िले में इलाज के केंद्र तैयार कर दिए हैं।
हमने घाट के किनारे भी एक चिकित्सीय दस्ता लगा दिया है।
पर हम अब भी बच्चों और बुज़ुर्गों को सिएरास के अपने कैंपों में ला रहे हैं।
सैन फ्रांसिस्को के लोगो! अपने अश्वेत अधिपतियों का सामना करो!
राइक सैन फ्रांसिस्को शहर को आज़ाद करवाने आ रहा है।
हमारे लिए क्या लाए हो, लेम?
तटस्थ क्षेत्र से वालंटियर लाया हूँ।
ये लोग कौन हैं?
वेहरमाक्ट के भगोड़े हैं।
बस इतने ही नहीं हैं। वे सीमा पार करके आते रहते हैं।
मैं उनका क्या करूँगी, उनको राइफ़ल पकड़ा दूँ?
हम उन्हें काम पर लगाएँगे।
-वे नाज़ी हैं, लेम। -नहीं, वे नाज़ी थे।
उनकी वह पोशाक उतरवा दो।
हम उन्हें बर्तन धोने के काम में लगाएँगे।
इलाइजाह उन्हें न देखने पाए।
वे कुछ और भी लाए हैं।
यकीन नहीं होता।
इतनी बकवास के बावजूद,
बेवकूफ़ गोरे कीडो को भागने से नहीं रोक पाए।
यह क्या बकवास है?
लेम का कहना है कि कुछ सीनियर नाज़ी अधिकारी राइक के प्रति वफ़ादार नहीं रहे।
लोगों ने देखा था कि यहाँ क्या हुआ था।
उनको अपना देश वापस पाने का मौका दिख रहा है।
-जैसे पहले हुआ करता था। -"जैसे पहले हुआ करता था"?
याद है कैसे हुआ करता था, भाई?
हम केवल इस झंडे से राइक के दो टुकड़े कर सकते हैं।
सारे नाज़ी कभी अमरीकी हुआ करते थे।
और वे सारे गोरे अमरीकी अब नाज़ी हैं।
देखो... तुम ऐसी जंग का सामना कर रहे हो
जो तुम नहीं जीत सकते।
माफ़ करना, किसी को तो कहना ही पड़ेगा।
यार, इस झंडे ने हमारे लिए कभी कुछ नहीं किया।
हमने इसके लिए लड़ाई नहीं की थी।
वह अमरीका जा चुका है!
माफ़ करना, लेम।
मुझे पता है कि तुम क्या करने की कोशिश कर रहे हो।
पर हम कभी वापस नहीं लौट सकते।
कोई बात नहीं।
पर फिर भी तुम्हें कोई संदेश तो भेजना होगा।
और बेहतर होगा कि तुम लोग जल्दी करो,
क्योंकि तुम लोग ज़्यादा लंबे वक्त टिक नहीं पाओगे।
एंपायर टीवी स्टेशन।
क्या वह अभी भी काम करता है? हम वहाँ पहुँच सकते हैं?
बेशक। पूरा शहर हमारा है।
अब, पश्चिमी राज्यों की ख़बरें।
अश्वेतों के शासन से परेशान आम अमरीकियों की चिट्ठियों की
राइक मुख्यालय में बाढ़ सी आ रही है।
उनकी कहानियाँ तकलीफ़देह हैं।
पर राइक ने उनकी...
-यह लो, जान। -...मदद की गुहार सुन ली है।
कुछ ही दिनों में राइक्सफ्यूरर जॉन स्मिथ के आदेशों पर
उन्हें आज़ाद करवाने का अभियान शुरू होने की ख़बर है।
अब हम आपको वह रिपोर्ट दिखाते हैं, जो हमारे बख़्तरबंद...
आवाज़ आ रही है। जाँच की जा रही है।
-क्या हो रहा है? -एक, दो, तीन। ठीक है।
एंटीना ठीक करो।
देवियो और सज्जनो,
-आपके टीवी को ठीक करने की ज़रूरत नहीं है। -अश्वेत?
कोई गड़बड़ी नहीं है।
हमने सच्चाई बताने के लिए आपके रोज़ के नाज़ी प्रसारण में
दख़ल दिया है।
-कुछ तो गड़बड़ है। बंद कर दो। -नहीं, मैं इसे सुनना चाहती हूँ।
बाकी कई लोगों के साथ...
हम ही वे लोग हैं,
जिन्हें नाज़ियों ने अपने कैंपों में मौत के घाट उतारने की कोशिश की।
उन्होंने हमारे लाखों साथियों को मार डाला,
पर वे नाकामयाब रहे।
-इसे रोको, इसी वक्त। -हम अब भी मौजूद हैं।
यह भूतपूर्व जेपीएस से किया जा रहा है।
उन्होंने हमारे प्रसारण बैंड पर कब्ज़ा कर लिया है।
अब, हम आज़ाद हैं।
जनाब, कुछ ही मिनटों में रीले ट्रांसमीटर बर्बाद कर दिया जाएगा।
और आप मानवता के सबसे बड़े झूठ के गुलाम हैं।
पर हम आज़ादी पाने में आपकी मदद कर सकते हैं।
बहुत समय पहले, अमरीका ने एक वादा किया था,
पर वह कभी पूरा नहीं हुआ।
हम उस वादे को पूरा करेंगे।
हमने एक नए देश की नींव रखी है।
अगर आप मेरी आवाज़ सुन सकते हैं, तो आप पहले ही उसके नागरिक हैं।
-हे भगवान। -माँ!
पर आज़ादी के पहले कदम को आपको अपने दिमाग में लेना पड़ेगा।
आपको यह जंग लड़ने की ज़रूरत नहीं है।
अपना पद छोड़ दीजिए।
कहिए कि आपकी बंदूक जाम हो गई है।
गियरों में बालू डाल दीजिए। विरोध जताने के हज़ारों तरीके हैं।
हमारा प्रसारण चालू हो गया?
अब हम आपको तटस्थ क्षेत्र में हमारे बख़्तरबंद सैनिकों की रिपोर्ट दिखाते हैं।
बेवकूफ़ी है, शेर को छेड़ रहे हैं।
कोई फ़र्क नहीं पड़ेगा।
कमांडर पश्चिमी राज्यों को आज़ाद करवाने के लिए
खुद को तैयार कर रहे हैं।
एमी, अपने कमरे में जाओ।
तुम मेरी माँ नहीं हो। मुझसे मेरे कमरे में जाने के लिए नहीं कह...
तुम यह सुनना पसंद नहीं करोगी।
जान, सोने का वक्त हो गया।
चलो। मैं थोड़ी देर में आकर तुम्हें सुला दूँगी।
तो वह आप का काम था।
आपने और पापा ने उन्हें मार डाला था।
किसे मार डाला था?
अश्वेतों, यहूदियों और सभी लोगों को। उनके साथ क्या किया गया था?
-मुझे आपसे सुनना है! -ठीक है...
उन्होंने उन्हें कैंपों में भेजा था।
और कैंपों में उनके साथ क्या किया गया?
उनसे जबरन काम करवाया गया।
फिर क्या हुआ? अब वे कहाँ हैं?
वे अब नहीं रहे।
उनको मार डाला गया।
और आप और पापा इसमें शामिल थे।
हाँ।
हाँ, हम शामिल थे।
उस वक्त एक अलग ही दौर था।
हमें लगा कि हमारी दुनिया...
बस खत्म हो गई थी।
वह ऐसा फ़ैसला था जो हमने एक दिन में किया और 20 साल तक उसका असर रहा।
आप भागकर तटस्थ क्षेत्र भी जा सकते थे।
हम भाग सकते थे, हाँ, पर हमने ऐसा नहीं किया।
तो, उसके बजाय आप पार्टी में शामिल हो गईं।
पापा एसएस में थे।
मैंने ऐसा इसलिए किया क्योंकि मुझे... मुझे उसमें यकीन था।
पहले नहीं था, पर बाद में, मुझे पूरा यकीन हो गया था।
उन कैंपों में जहाँ उन्होंने यहूदियों और अश्वेतों को मारा था?
हर बात पर। उन्होंने हमें बताया कि ऐसा करना ज़रूरी था।
मैंने कोई सवाल नहीं किए।
मैंने उन लोगों के बारे में तब तक नहीं सोचा जब तक...
जब तक हमारा हाल उनके जैसे नहीं हो गया।
उससे आपको ये सब हासिल हुआ।
हमने वह इस सब के लिए नहीं किया था।
हमने तुम्हें ज़िंदा रखने के लिए ऐसा किया था!
आप थॉमस को ज़िंदा नहीं रख पाईं, है न?
हे भगवान, जेनिफ़र, क्या तुम्हें नहीं लगता कि मुझे पता है?
-उन्होंने उसे हमसे जुदा कर दिया। -मैं विनती करती हूँ, प्लीज़!
-उन्होंने उसे ज़हर दे दिया! -नहीं, ऐसा मत करो।
वह मेरा भाई था। मैं भी उससे प्यार करती थी।
मुझे पता है कि तुम हमें किस रूप में देखती हो, पर...
हमारे पास जो भी था, वह दूसरे लोगों की बलि देकर मिला था।
तुम लोग हमारे बच्चे थे, हमारे अपने जिगर के टुकड़े।
वहाँ कितने लोग थे?
अमरीका में...
-यूरोप में, अफ़्रीका में, कितने लोग थे? -मुझे नहीं...
मुझे नहीं पता।
और वे फिर से वही सब करना चाहते हैं, है न?
और यह सब पापा की देखरेख में होगा, है न?
मुझे नहीं पता।
मैं कभी आपकी तरह नहीं बनना चाहती।
तुम्हें ज़रूरत भी नहीं है।
नस्लीय शुद्धता का दफ़्तर
फ़ायरक्रॉस अभियान - चरण पाँच पश्चिमी राज्य
शांति और शुद्धिकरण गोपनीय - केवल विशेष लोगों के लिए
आम योजना अमरीका भाग 1 - भाग 2
2.1 - गैर-आर्यों और अवांछित लोगों की अनुमानित संख्या
पश्चिमी राज्यों के निवासी :
यहूदी - अश्वेत - अमरीकी इंडियन मिश्रित - अन्य
राज्यवार जनसंख्या समूह : लॉस एंजेलिस
सैन फ्रांसिस्को-ओकलैंड सैन डिएगो
राज्यवार जनसंख्या समूह जारी है :
युद्धकैदी कैंपों की प्रस्तावित जगहें
परिवहन का आधारभूत ढाँचा
अधिकतम क्षमता 100 प्रति कार
भस्म करने का कमरा
महिला स्नानघर - पुरुष स्नानघर
शुक्रिया, सज्जनो।
शुक्रिया।
गुड नाइट।
राइक्सफ्यूरर। कुछ बात कर सकता हूँ?
जनाब, आपकी पत्नी की बॉडीगार्ड, एजेंट मार्था स्ट्राउड, लापता है।
वह आखिरी बार आपकी पत्नी की रक्षा में डेवनपोर्ट विमेन्स क्लीनिक में देखी गई थी।
उसके बाद न तो वह पोस्ट पर लौटी और न ही घर लौटी।
काफ़ी तलाशी के बाद भी लाश नहीं मिल पाई है।
हालाँकि, क्लीनिक की भट्टी में हमें यह मिला है।
जनाब, स्टाट्सपुलिज़ाई का मानना है कि रेज़िस्टेंस ने उसकी हत्या कर दी है।
यह दर्द कर सकता है।
गहरी साँस लो।
दरअसल, ज़्यादा दर्द नहीं हो रहा है।
पता है, सच कहूँ तो, मुझे लगता है कि देशी शराब पीना मेरे लिए कहीं बेहतर है।
उससे तनाव भी कम होगा।
जब तुम्हारी पट्टी बदल दूँगी,
तो शायद गिलास में थोड़ी शराब डाल दूँगी।
देखा, अब की न मेरे मन की बात।
उस क्लीनिक में जो भी हुआ...
पता है।
मुझे लगता है कि मैं ज़्यादातर हालातों को संभाल सकता हूँ, पर...
धत्।
पता नहीं, पर मुझे लगता है कि यह सब अब और नहीं झेल सकता।
इतना तो कह सकता हूँ, कि वायट प्राइस बने-बने थक चुका हूँ।
वैसे, खुशख़बरी है।
जहाँ तक मेरा मानना है, तुम हमेशा लियम ही थे।
सुनो...
उम्मीद है कि तुम समझ सकते हो कि मैंने दूरी क्यों बना रखी है।
मेरे आस-पास के कई लोगों को चोटें लगी हैं।
मेरे आस-पास के कई लोगों को भी चोटें लगी हैं।
पर मैं नहीं चाहती थी कि तुम्हारे साथ भी ऐसा हो।
ऐसा नहीं हुआ...
क्योंकि तुम मौजूद थी।
जब मेरी मौत आएगी तो कोई नहीं रोक पाएगा।
पर अभी के लिए,
मैं बस हर दिन को जी रहा हूँ।
पर तुम अब भी जा सकती हो।
तुम्हारे पास विकल्प हैं।
तुम जिसमें चाहो उस दुनिया में जी सकती हो।
मैंने अपनी ज़िंदगी के कई स्वरूप देखे हैं।
पर केवल एक ही स्वरूप में ऐसे लोग हैं, जो मुझे समझते हैं, तो...
नहीं।
-शुक्रिया। -हाँ।
जनाब।
तुम्हारा उस समय क्या मतलब था
जब तुमने बेलोस से कहा...
"कि कुछ होने वाला है"?
यह मुझे झलकियों में दिखता है।
पूरा नहीं होता, पर यह...
डेवनपोर्ट विमेन्स क्लीनिक।
मेरी दो बेटियाँ हैं।
हाँ। एमी और जेनिफ़र। हाँ, मुझे याद है।
इससे पहले कि कुछ गड़बड़ हो, हमें यहाँ से निकलना होगा।
मोंटाना में मेरा एक भाई है।
हमारे पास लोग हैं।
मेरे साथी आपको और आपकी बेटियों को वहाँ सुरक्षित पहुँचा देंगे।
तुम्हें मुझसे वादा करना होगा।
मैं वादा करती हूँ।
ट्रेन कल सुबह 11:00 बजे पोकोनॉस के लिए निकलेगी।
मेरे पति उस पर सवार होंगे।
अपना चकोतरा नहीं खाओगी, जेनिफ़र?
मुझे भूख नहीं है।
किशोरियाँ भी न।
जॉन, मुझे लगता है कि आज के सफ़र पर मैं तुम्हारे साथ नहीं चल पाऊँगी।
शायद तुम्हें अकेले ही जाना पड़े।
मेरी तबियत ठीक नहीं लग रही है।
कुछ ऐसा तो नहीं है जिसके बारे में मुझे चिंता करनी चाहिए?
-बस... -बस क्या?
कोई गंभीर बात नहीं है।
अगर कोई गंभीर बात नहीं है...
तो मैं सुबह 10:00 बजे तुम्हारे लिए कार भेज दूँगा।
ट्रेन में मिलते हैं।
यह बताओ, क्या याकूज़ा की दुनिया में मेरा ओहदा तुमसे बड़ा है?
हाँ, साइको-कोमॉन।
तो यहाँ से चले जाओ।
कुछ बातें कहनी ज़रूरी हैं।
-आपको कुछ कहने... -पिता के रूप में मैं नाकामयाब रहा।
माता-पिता का पहला कर्तव्य है कि वे अपने बच्चे की रक्षा करें।
-बस कीजिए। -मुझे अपनी बात पूरी करने दो।
मैंने तुम्हारे प्रति अपना सच्चा प्यार कभी नहीं जताया।
मुझे कई बातों का पछतावा है।
मैं बस इतना कह सकता हूँ कि तुम हमेशा मेरे बेटे रहोगे।
मेरे साथ घर चलिए।
जल्द ही हमला शुरू हो जाएगा।
अब वापस जाने का कोई सवाल ही नहीं है।
मुझे कई चीज़ों के लिए प्रायश्चित करना है,
और मुझे यहीं से शुरू करना होगा।
गुडबाय, पिताजी।
पावर, 50 प्रतिशत।
थ्रॉटल ऊपर।
सैन फ्रांसिस्को पर छठवीं एयरबॉर्न डिवीजन बम गिराएगी।
हेलेन।
यहाँ आने के लिए शुक्रिया।
हमें यह काम निपटाने के लिए थोड़ा वक्त दो, और फिर हम आराम से अकेले में बातें करेंगे।
अर्दली तुम्हें चाय दे देगा।
-चाय, मैडम? -प्लीज़।
मंज़िल तक पहुँचने में बाकी वक्त
पोकोनॉस पहाड़ियाँ पेन्सिल्वेनिया, अमरीकी राइक
बिजलीयुक्त बाड़ 10,000 वोल्ट
उसे यहीं कहीं होना चाहिए।
वहाँ पर है, साथियो।
हम बाड़ तक पहुँच गए हैं।
समझ गया। शुभकामनाएँ। आउट।
ठीक है।
बेलोस ने चारों कंपनियों को तैनात कर रखा है।
वे हमारे इशारे पर बढ़ने के लिए तैयार हैं।
कितना वक्त बचा है?
लगभग 54 मिनट।
दूर हट जाओ।
ठीक है, अब इसमें बिजली नहीं रह गई।
जनाब, इसे जनरल व्हिटक्रॉफ़्ट ने भेजा है।
स्ट्रैटेजिक एयर कमान सैन फ्रांसिस्को पर हमले के लिए
आपके आदेश का इंतज़ार कर रहा है, जनाब।
शुक्रिया। इतना काफ़ी है।
जनाब।
हेलेन?
बैठो।
हेलेन, मैं तुमसे एक सवाल पूछना चाहता हूँ...
और मैं चाहता हूँ कि तुम सच बोलो।
क्या रेज़िस्टेंस वाले लोग तुमसे कभी मिले हैं?
हाँ।
जूलिया मिल्स, तुम्हें वह याद होगी।
उस दिन डिपार्टमेंट स्टोर में...
उसने बताया कि थॉमस जिंदा है। और तुम उससे मिलते रहे हो।
उसने यह भी बताया कि हमारे घर में फ़िल्में थीं।
मैंने खोजा...
और वे मुझे मिल गईं।
हम उसमें मौजूद थे,
हम सभी थे, साथ में।
ऐसा कभी नहीं हुआ था, और फिर भी, हम मौजूद थे।
क्या चल रहा है?
जूलिया मिल्स एक आतंकवादी है, हेलेन।
पर उसने तुम्हें जो भी बताया है, वह सच है।
थॉमस दूसरी दुनिया में ज़िंदा है, हेलेन,
और मैं उससे मिलने जा चुका हूँ।
"दूसरी दुनिया" से तुम्हारा क्या मतलब है?
तुम्हें यह बात समझने के लिए वह पोर्टल देखना पड़ेगा,
इसी लिए मैंने तुम्हें यहाँ बुलाया था।
-विस्फोटक को खंभे के चारों ओर बिछा दो। -जी, जनाब।
ठीक है, यहाँ आओ।
इनमें बालू भरो और विस्फोटकों के साथ रख दो।
ठीक है?
इससे विस्फोट का असर खंभे के अंदर तक पड़ेगा।
हम इसे पेड़ की तरह गिरा देंगे।
तुम जिस पोर्टल की बात कर रहे हो... मेरा मतलब, क्या?
तुमने खुद भी देखा है, हेलेन।
तुमने फ़िल्मों में देखा है। मैं वहाँ जा चुका हूँ।
वह ज़िंदा है।
मैंने ऐसी कल्पना कई बार की है, पर बात बस इतनी है, जॉन, कल्पना तो कल्पना ही रहेगी।
नहीं।
वह ज़िंदा नहीं है।
मैं उसे देख चुका हूँ।
हेलेन, मैं हमारे प्यारे बेटे से मिल चुका हूँ।
वह सच में ज़िंदा है।
वह मेरी और तुम्हारी तरह ही ज़िंदा है।
मैं चाहता हूँ कि तुम भी वही महसूस करो, जैसा मैंने महसूस किया था।
-हेलेन, चाहता हूँ, उसे अपनी आँखों से देखो। -बेशक, मैं ऐसा चाहती हूँ, पर...
वह बीमार नहीं है। वह स्वस्थ है। ताकतवर है।
वह अच्छी ज़िंदगी जी रहा है, वह...
पर एक जंग होने वाली है, और वह वहाँ जाने के लिए भर्ती हो गया है।
वह हमारे थॉमस की तरह ही है।
पर वह हमारा थॉमस तो नहीं है।
मुझे दिख रहा है कि आगे क्या होगा।
हेलेन, अगर हमने कुछ नहीं किया, तो वह फिर से मर जाएगा।
-पर हम उसे बचा सकते हैं। -कैसे?
हम उसे घर ला सकते हैं।
तुम उस लड़के को यहाँ लाना चाहते हो?
किस रूप में, एक कैदी की तरह?
मैं इस बात से खुद जूझ चुका हूँ। मुझे पता है कि यह आसान नहीं होगा,
पर मुझे नहीं लगता कि हमारे पास और कोई विकल्प है। मैं उसे फिर से नहीं खो सकता।
वह हमसे नफ़रत तो करेगा, पर वह ज़िंदा तो रहेगा,
-और मैं यह बर्दाश्त कर सकता हूँ। -मैं नहीं कर सकती!
-मैं यह बर्दाश्त नहीं कर सकती। -जब तुम उसे फिर से देखोगी,
-तो तुम्हारा मन बदल जाएगा। -नहीं!
-हेलेन! -नहीं!
थॉमस मर चुका है!
एमी हमारी नहीं रही, उसका झुकाव राज्य की ओर है, और...
और जेनिफ़र, वह तो हमें पहले ही नकार चुकी है।
हमारे पास तीन मौके थे, और हमने तीनों बर्बाद कर दिए।
यही तो तुम गलत समझ रही हो, हेलेन।
अगर कहीं पर मेरा बेहतर स्वरूप मौजूद है,
तो मैं चाहती हूँ कि मेरा बेटा उसी के पास रहे।
क्योंकि तुम और मैं, इस लायक ही नहीं कि हमारे पास कोई बच्चा हो!
तुम कह रही हो कि तुम्हारे पास अपने बेटे से फिर से मिलने का मौका है,
और तुम उस मौके को गँवा दोगी?
मैं नहीं चाहूँगी कि वह देखे कि हम क्या बन गए हैं।
हाँ।
उड़ान के लिए 500वीं एयरबॉर्न तैयार है। लुफ़्टवाफ़े ने हमले की सिफ़ारिश की है।
सब आपके आदेश का इंतज़ार कर रहे हैं, जनाब।
-आदेश दे दो। -तुरंत कहता हूँ, जनाब।
सुनो।
ज़ीरो, मैं चौकी से बोल रहा हूँ, सुनो। ज़ीरो, मेरी आवाज़ आ रही है?
-कहाँ पहुँची? -अभी निशान को पार किया है।
चौकी का कहना है, पाँच किलोमीटर दूर है।
चलो, बालू की बोरियों को सही जगह लगा दो। आओ, जल्दी करो। चलो!
मैंने उन योजनाओं को देखा है, जॉन।
कैंप के लिए बनाई गई योजनाओं को।
हम ये क्या बन गए हैं?
तुम और मैं, हम ये क्या बन गए हैं?
हम ये जो कर रहे हैं,
यह गुनाह है।
पता है।
इसे रुकना चाहिए।
मुझे नहीं पता कि कैसे रोकूँ।
छुप जाओ!
जनाब, गोलियाँ चल रही हैं!
चौथी बटालियन, हम पर हमला हुआ है!
चलो! भागो!
उन पर गोलियाँ चलाओ!
मैंने बच्चियों के लिए बंदोबस्त कर दिया है।
यह मेरा किया-धरा है, जॉन।
हेलेन?
जनाब, हमें जाना होगा! चलिए!
उठने में इनकी मदद करो! इन्हें उठाओ!
चलिए!
पेड़ों की तरफ़ चलिए!
जाइए, हम गोलीबारी संभाल रहे हैं!
हमने बाहरी घेराबंदी तोड़ दी है। डी कंपनी खदान के प्रवेशद्वार पर मौजूद है।
हम तुमसे पोर्टल के पास मिलते हैं! शुभकामनाएँ! आउट!
निषिद्ध स्थान केवल अधिकृत लोगों के लिए
दोस्त हैं। सब ठीक है।
सब ठीक है।
दोस्तो, हमें चलना होगा। आओ। चलें।
ए! वह थैला कहाँ है?
जूलियाना को देखा है?
मैंने नहीं देखा।
हमें जाना होगा।
तो तुम यहाँ हो।
हमने कई चीज़ें देखी हैं...
तुमने और मैंने।
दूसरी दुनिया।
दूसरी ज़िंदगियाँ।
हममें इस बात की समानता है।
अब बर्दाश्त नहीं होता।
उस दरवाज़े के उस पार देखना
और इस बात की झलक पाना कि आप क्या बन सकते थे।
और यह जानना कि उन सब में से...
आप यह बन गए हैं।
चलो!
नागरिकों से छिपने के लिए कहो!
लुफ़्टवाफ़े के जहाज़ देखे गए हैं! पैराट्रूपर डिवीजन वाले आ रहे हैं!
सब लोग, चलो! तैनात हो जाओ! तुरंत!
चलो!
एल्फ़ा, मैं हेलिकॉप्टर से बोल रहा हूँ। हमने राइक्सफ्यूरर को खोज लिया है।
जॉन स्मिथ की मौत हो चुकी है। मैं दोहराता हूँ, जॉन स्मिथ अब नहीं रहे।
जनाब।
स्ट्रैटेजिक एयर कमान से बात करवाओ।
तुरंत!
अरे, जान।
यह हो रहा है।
दरवाज़ा खुल गया है।
वे आ रहे हैं।
कहाँ से?
हर जगह से।